Translate the text from Welsh to English.



 
Mae “arweinwyr sy’n ysbrydoli ac sy’n cydweithio i godi safonau” yn un o’r amcanion galluogi allweddol yn y ddogfen bolisi a gyhoeddwyd yn ddiweddar “Addysg yng Nghymru \- Cenhadaeth ein Cenedl”. Mae datblygu’r Academi Genedlaethol Arweinyddiaeth Addysgol yn hanfodol yn hyn o beth ac fel y cyfryw, hoffwn achub ar y cyfle hwn i roi’r wybodaeth ddiweddaraf i chi am hynt y gwaith hwnnw.  

  

Yn gyntaf, hoffwn ganmol y gwaith caled a wnaed gan y Grŵp Gorchwyl a Gorffen a sefydlwyd gennyf i arwain y gwaith o sefydlu’r Academi. Arweiniwyd y grŵp hwn yn fedrus gan Ann Keane (PAEM gynt) ers ei sefydlu ac yn ystod y misoedd diwethaf, gwnaed cryn gynnydd.  

  

Fel y cyfryw, byddwn bellach yn hysbysebu ar gyfer Prif Swyddog Gweithredol newydd yr Academi a chaiff yr hysbyseb ei chyhoeddi heddiw. Y dyddiad cau fydd 21 Ionawr 2018\. Caiff unigolyn ei benodi i’r swydd ddechrau mis Chwefror a chewch fwy o wybodaeth bryd hynny.  

  

Bydd y swydd hon yn hanfodol i’r broses o sefydlu’r Academi Genedlaethol Arweinyddiaeth Addysgol. Bydd y rôl yn cefnogi’r egin sefydliad ac yn cyfeirio ei waith. Bydd dod o hyd i’r unigolyn priodol ar gyfer y rôl hon yn sicrhau y gallwn symud ymlaen a chreu Academi a all ysbrydoli a chefnogi arweinwyr yng Nghymru.  

  

Yn ystod yr ychydig fisoedd nesaf, byddwn hefyd yn hysbysebu ar gyfer bwrdd yr Academi (a gaiff ei sefydlu fel cwmni cyfyngedig drwy warant) gan recriwtio Cadeirydd ac aelodau anweithredol eraill i’r Bwrdd. Rwyf yn awyddus i greu Bwrdd bach, hyblyg, y caiff ei aelodau eu recriwtio ar sail eu sgiliau ac a fydd yn gyfrifol am sicrhau bod y sefydliad newydd hwn yn gweithredu’n ddidrafferth. .  

Er mai megis dechrau y mae’r broses o ddatblygu’r Academi, rydym hefyd yn recriwtio grŵp bach o benaethiaid effeithiol a chredadwy o bob cwr o Gymru i weithredu fel y grŵp cyntaf o Aelodau Cyswllt yr Academi. Bydd y grŵp peilot hwn o Aelodau Cyswllt mewn sefyllfa unigryw i ddylanwadu ar waith cychwynnol yr Academi ac i helpu i sicrhau ei statws ymhlith arweinwyr ysgol a llywio rôl Aelodau Cyswllt yn y dyfodol. Er mwyn cefnogi’r rôl gyffrous a heriol hon, rhoddir cyfle i Aelodau Cyswllt gymryd rhan yn y rhaglen datblygu arweinyddiaeth gyntaf a gynllunnir ar ran yr Academi. Bydd y rhaglen hon yn meithrin ac yn atgyfnerthu’r sgiliau a’r wybodaeth sydd eu hangen arnynt i chwarae rhan strategol i arwain systemau ledled Cymru.  

  

Caiff cyfleoedd eraill i’r sector gymryd rhan weithredol yn natblygiadau’r Academi eu datblygu. Bydd hyn yn cynnwys chwilio am aelodau i fod yn rhan o’r grŵp rhanddeiliaid. Bydd y grŵp hwn yn cynrychioli’r sector addysg cyfan yng Nghymru; gan gynrychioli amrywiaeth o sefydliadau ac ymarferwyr ar wahanol lefelau arwain o bob cwr o Gymru. Bydd ganddo gylch gwaith strategol, gan gynnig cymorth a her i’r Academi, a dylanwadu’n sylweddol ar waith yr Academi wrth iddi symud ymlaen.  

  

Byddaf yn rhoi rhagor o wybodaeth am y gwaith o ddatblygu’r Academi Genedlaethol Arweinyddiaeth Addysgol yn ystod y misoedd nesaf.


 







Translation:


 
“Inspirational leaders working collaboratively to raise standards” is one of the key enablers in the recently published policy document “Education in Wales – Our National Mission”. The development of the National Academy for Educational Leadership is vital in this endeavour and as such I want to take this opportunity to provide you with an update on progress.    

  

Firstly, I wish to give credit to the hard work undertaken by the Task and Finish Group I set in place to lead on the establishment of the Academy.  This group has been ably led by Ann Keane (former HMCI) since its inception and over recent months much progress has been made.    

  

As such, we will now be advertising for the new Chief Executive Officer for the Academy with an advertisement going live today with a closing date of 21 January 2018\.  The appointment will be made in early February and I will update you on this after this time.  

  

This post will be critical to the establishment of the National Academy for Educational Leadership.  The role will support the embryonic organisation and direct its work.  The right individual for this role will ensure we move forward and create an Academy capable of inspiring and supporting leaders in Wales.  

  

Over the next few months, we will also be advertising for the board of the Academy (which is being established as a company limited by guarantee) recruiting both a Chair and other non\-executive Board members.  It is my intent that this will be a small agile Board, recruited on the basis of their skills tasked with ensuring the smooth running of this new organisation. .  

Although the Academy is still in the early stages of development, we are also recruiting a small group of effective and credible headteachers from across Wales to become the first group of Associates of the Academy.  This pilot group of Associates will be in a unique position to influence the initial work of the Academy and help secure its standing among school leaders and shape the Associate role for the future.  To support this exciting and challenging role, Associates will have the opportunity to engage in the first leadership development programme to be designed on behalf of the Academy. This programme will develop and strengthen the skills and knowledge they require to play a strategic system\-leadership role across Wales.  

  

Other opportunities for the sector to actively engage in the developments of the Academy are being developed. This will include the call for membership of the stakeholder group.  This group will be representative of the whole of the education sector in Wales; representing a range of organisations and practitioners at different levels of leadership from across Wales.  They will have a strategic remit, providing support and challenge to the Academy, significantly influencing the work of the Academy moving forward.  

  

I will provide further updates on the development of the National Academy for Educational Leadership over the coming months.